<classify> MSANII Nassib Abdul Diamond Platnumz amewashauri vijana na hasa wasanii wenzake kufanya kazi kwa bidii na kutokata tamaa ili kutimiza ndoto zao. Diamond ameyasema hayo leo, Jumatano katika hafla ya kusaini mkataba wa miaka miwili wa kuwa balozi wa Bomet kupitia sabuni yao ya Niceone. Alisema siri pekee ya mafanikio yake ni kujituma na kutokata tamaa akibebwa na historia ya maisha yake ya nyuma ambayo yalijaa dhiki lakini hakukata tamaa na aliamini siku moja ndoto yake itafanikiwa.Mimi katika jitihada za kutafuta nilishauza mitumba, nilishapiga picha, na hata nilipoingia kwenye muziki nilijituma nikiamini siku moja nitatoka,alisema.Aliongeza kuwa vijana wanatakiwa kuwa waaminifu na waadilifu katika kulinda na kutunza ushuhuda wao machoni pa watu na kuwa waaminifu mbele za Mungu kwa kurudisha shukrani kwa jamii hususani watoto yatima, wazee na wasiojiweza. Naye Afisa Masoko wa Niceone Anna Semtumbi alisema mbali na Diamond kutangaza bidhaa ya kampuni yao, pia atafanya shuguli mbalimbali za kijamii ikiwa ni kurudisha shukrani zao.  <topic>: kitaifa 